Miting anti-mască în Piața Universității: "Până aici, ticăloșilor! Sunteți hoți. Nu vă vom ierta nici dincolo de mormânt".
În jur de 200 de protestatari anti-mască s-au strâns în Piața Universității. Oamenii scandau "criminalii" sau "asasinii" la adresa Guvernului. Protestatarii erau speriați că Guvernul vrea să le implanteze cipuri, prin antenele 5G.
În jur de 200 de persoane s-au strâns, ieri, în Piața Universității, pentru a critica Guvernul și pentru a-și cere drepturile, au spus ei.Fără măști, dar cu icoane și lumânări, protestatarii, veniți nu doar din București, au strigat că nu le e frică.Au scandat "criminalii", sau "asasinii" și au ridicat bannere pe care scria "Stop Holocaust" sau "Stop 5G"."Până aici, ticăloșilor! Sunteți hoți. Nu vă vom ierta nici dincolo de mormânt", au strigat protestatarii anti-mască în Piața Universității.Reporter: De ce ați venit azi aici?Protestatară: Pentru cuvioasa Parascheva și pentru toată mascarada asta.Protestatarii susțin că există antene 5G în iluminatoarele stradaleProtestatar: S-a pus clandestin în iluminatoare stradale, antene 5G, fără acordul oamenilor.Reporter: Și le-ați văzut?Protestatar: Da, este chiar un documentar pe Internet, în care s-a deschis un iluminator stradal în care se vedea antena 5G."Antenele 5G sunt antenele care, împreună cu corpul care vor să-l introducă sub piele, va face în așa fel în care oamenii să fie ușor manipulați și devin cobai, zombie", a susținut un protestatar.Foto: Aleph NewsUn bărbat spune că cipul se va introduce în piele prin vaccinareReporter: Cum ajunge cipul din antenă în dumneavoastră?Protestatar: Deci se plănuiește o vaccinare și, odată cu vaccinarea, să introducă un cip în piele. Asta e ceea ce vrea să facă masoneria mondială. Câteva procente de oameni care fac parte din această conspirație satanică planetară.O femeie susține că "ceea ce se întâmplă este un plan mult mai mare, peste noi"Protestatară: Am aprins lumânarea pentru că sunt creștin-ortodoxă și pentru că vreau să am libertatea religioasă, vreau să am drepturi în continuare. Consider că ceea ce se întâmplă, de fapt, e un plan mult mai mare, peste noi.Protest care a sfidat măsurile de siguranță COVID-19Nici numărul record de cazuri de COVID, nici limita de maxim 100 de persoane care pot participa la evenimentele în aer liber nu i-au oprit să iasă să protesteze. Și nici logica elementară."Ministerul Sănătății nu a semnat, știu bine ce spun, hârtia prin care se declara pandemia în România. Deci nu e nici măcar pandemie, nici măcar epidemie. Planul este al celor care au putere financiară internațională", spune o protestatară."Sunteți datori pentru sângele acestor oameni care au suferit zeci de ani în temnițe", au spus protestatarii în Piața Universității."E nevoie de tehnologia 5G ca să producă simptome"Reporter: Deci, credeți în virus?Protestatar: Noi credem în Dumnezeu, în primul rând.Un alt protestatar: Vorba lu’ colegu’. E nevoie de tehnologia 5G ca să producă simptome.